14/10/2016 | Administración LocalMunicipal
Pontedeume
Anuncio de aprobación do Plan económico-financiero do Concello de Pontedeume

ANUNCIO APROBACIÓN DO PLAN ECONÓMICO-FINANCEIRO O Pleno do Concello de Pontedeume, na sesión celebrada o 26.09.2016, aprobou o Plan económico-financeiro do Concello de Pontedeume para o período 2016-2017. En cumprimento do que se dispón no artigo 26.1 do Real Decreto 1463/2007, do 2 de novembro, publícase a seu texto íntegro no Boletín Oficial da Província, a efectos exclusivamente informativos segundo se establece no dito artigo. PLAN ECONÓMICO-FINANCEIRO CONCELLO DE PONTEDEUME 2016/2017 1. INTRODUCIÓN. O art.3 da Lei Orgánica 2/2012 de 27 de abril, de estabilidade orzamentaria e sustentabilidade financeira regula, con carácter xeral, o principio de estabilidade orzamentaria, e vén establecer que “a elaboración, aprobación e execución dos orzamentos que afecten a gastos e ingresos dos distintos suxeitos comprendidos no ámbito de aplicación desta Lei realizarase nun marco de estabilidade orzamentaria, coherente coa normativa europea” e defínese a estabilidade orzamentaria das administracións públicas como a situación de equilibrio ou superávit estrutural. O art.11 desa norma vén a instrumentar ese principio ao fixar que tanto a elaboración como a aprobación e a execución dos orzamentos e demais actuacións que afecten os gastos ou aos ingresos das administracións públicas someterase ao mesmo. A mesma LOEPSF regula a regra do gasto no seu art.12, entendendo por tal que a variación de gasto computable das corporacións locais non poderá superar a taxa de referencia de crecemento do Produto Interior Bruto (PIB) de medio prazo da economía española. Esta taxa de referencia a ter en conta, a efectos de calcular a regra de gasto, foi do 1.3% para o ano 2015, 1.8% para o ano 2016 e 2.2% para o exercicio 2017, segundo acordo adoptado polo Consello de Ministros o día 10.07.2015, e polo cal se fixan os obxectivos de estabilidade orzamentaria e débeda pública para o conxunto das administracións públicas. O art.21 LOEPSF, modificado pola Lei 9/2013, de 20 de decembro, de control da débeda comercial do sector público, indica que no caso de incumprimento do obxectivo da estabilidade orzamentaria, do obxectivo de débeda pública ou da regra de gasto, a Administración incumplidora formulará un plan económico-financeiro que permita no ano en curso e no seguinte o cumprimento desas tres regras fiscais co contido e alcance previstos nese artigo. No informe de Intervención relativo á avaliación do cumprimento do obxectivo da estabilidade orzamentaria, da regra de gasto e do límite de débeda na liquidación do exercicio 2015 conclúese que o Concello de Pontedeume non cumpre co obxectivo de estabilidade orzamentaria e de regra de gasto. En consecuencia, deberán aplicarse as medidas reguladas nos arts.21 a 23 da LOEPSF, que consisten basicamente na elaboración dun plan económico-financeiro que permita no ano en curso e no seguinte (2016-2017) o cumprimento da estabilidade orzamentaria e regra de gasto. Por último cabe lembrar que con ocasión da aprobación do orzamento municipal para o exercicio 2016 este Concello cumpriu co obxectivo da estabilidade orzamentaria e co límite de débeda.2. PROCEDEMENTO PARA A ELABORACIÓN E APROBACIÓN DO PLAN ECONÓMICO-FINANCEIRO. Segundo o previsto no art.23 da LOEPSF os plans económico financeiros elaborados polas corporacións locais deberán ser aprobados polo Pleno municipal, tendo en conta a aplicación do seguinte calendario: 1.–O plan deberá ser presentado ante o Pleno municipal no prazo máximo dun mes desde que se constate o incumprimento. Neste caso, a resolución da alcaldía na que se aproba a liquidación do orzamento do exercicio, acompañada do informe de intervención, ten data de 18.05.2016. En consecuencia a data máxima para presentar o plan ao Pleno municipal sería o 18.06.2016 do presente ano.2.–O plan deberá ser aprobado polo Pleno municipal no prazo máximo de dous meses desde a súa presentación.3.–A posta en marcha do plan non poderá exceder de tres meses desde a constatación do incumprimento.4.–O plan deberá ser remitido á Comunidade Autónoma (no caso deste Concello á Dirección Xeral de Política Financeira e Tesouro) así como á Comisión Nacional de Administración Local para o seu coñecemento.5.–Este plan será obxecto da mesma publicidade que a establecida polas leis para os orzamentos da entidade.3.–CONTIDO DO PLAN ECONÓMICO-FINANCEIRO. Segundo o art.21 LOEPSF, o plan económico financeiro conterá, como mínimo, a seguinte información: a) As causas do incumprimento do obxectivo de estabilidade orzamentaria ou, no seu caso, do incumprimento da regra de gasto. b) As previsións tendenciais de ingresos e gastos, baixo o suposto de que non se producen cambios nas políticas fiscais e de gastos. c) A descrición, cuantificación e calendario de aplicación das medidas incluídas no plan, sinalando as partidas orzamentarias ou rexistros extrapresupuestarios nos que se contabilizarán. d) As previsións das variables económicas e orzamentarias das que parte o plan, así como os supostos sobre os que se basean as previsións, en consonancia co contemplado no informe ao que se fai referencia no apartado 5 do art.15. e) Unha análise de sensibilidade considerando escenarios económicos alternativos. Ademais do contido antes indicado, a Lei 27/2013, de 27 de decembro, de racionalización e sustentabilidade da Administración Local incluíu un novo artigo 116. bis na Lei 7/1985 de 2 de abril reguladora das bases de réxime local que vén establecer no seu apartado segundo o contido que o plan debe presentar, debendo incluír polo menos algunha das seguintes medidas: a) Supresión das competencias que exerza a entidade local que sexan distintas das propias e das exercidas por delegación. b) Xestión integrada ou coordinada dos servizos obrigatorios que preste a Entidade Local para reducir custos. c) Incremento de ingresos para financiar servizos obrigatorios que preste a Entidade Local para reducir os seus custos. d) Racionalización organizativa. e) Supresión de entidades de ámbito territorial inferior ao municipal que, no exercicio orzamentario inmediato anterior, incumpran co obxectivo de estabilidade orzamentaria e co obxectivo da débeda pública ou que o período medio de pago a provedores supere en máis de trinta días o prazo máximo previsto na normativa de morosidade. f) Unha proposta de fusión cun municipio limítrofe da mesma provincia.1. Horizonte temporal do Plan. O obxectivo deste plan económico financeiro é lograr o cumprimento do obxectivo de estabilidade orzamentaria e de regra de gasto para os exercicios 2016-2017, de acordo co art.21.1 LOEPSF cando establece literalmente que “en caso de incumprimento do obxectivo de estabilidade orzamentaria, do obxectivo de débeda pública ou da regra de gasto, a Administración incumplidora formulará un plan económico financeiro que permita no ano en curso e o seguinte o cumprimento dos obxectivos de regra de gasto […]”. En consecuencia, este Concello, e así queda reflectido neste plan, deberá volver á situación de cumprimento da regra de gasto e de estabilizade orzamentaria con data máxima o 31 de decembro de 2017, é dicir, con ocasión da liquidación do exercicio 2017. Este é, pois, o horizonte temporal deste plan.2. Ámbito subxectivo do Plan. A. Axentes que constitúen a administración local, segundo sinala o art.2.1 LOEPSF (“Corporacións Locais” en Contabilidade Nacional): Entidade local: Concello de Pontedeume. Organismos autónomos: ningún. Entes públicos dependentes que presten servizos ou produzan bens que non se financien maioritariamente con ingresos comerciais: ningún. B. Resto de unidades, sociedades e entes dependentes das entidades locais en virtude do art.2.2 LOEPSF, entendendo o concepto ingreso comercial en termos do Sistema Europeo de Contas Nacionais e Rexionais (SEC 95). Sociedade mercantil: ningunha.3. Causas do incumprimento da regra de gasto (art.21.2 a) da LOEPSF). Tal e como se pon de manifesto na introdución, proponse ao Pleno desta corporación a aprobación deste plan económico financeiro, de formulación obrigada, xa que o resultado da avaliación do cumprimento da estabilidade orzamentaria e da regra de gasto efectuada pola intervención municipal en relación co expediente da liquidación do exercicio 2015, foi de incumprimento do obxectivo de estabilidade orzamentaria e do límite da regra de gasto para o exercicio 2015. O incumprimento da regra de gasto do ano 2015, con respecto ao cálculo do gasto computable do ano 2014 que se toma como referencia, deriva do feito que desde o exercicio 2009 estívose traballando co mesmo orzamento municipal prorrogando, ano tras ano desde 2009, non adaptándose o mesmo ás realidades vixentes en cada momento. O incumprimento da estabilidade orzamentaria débese, unha vez máis e fundamentalmente ao axuste pola recadación no capítulo 3 de ingresos, tendo en conta que os dereitos recoñecidos netos nos conceptos de taxa polo abastecemento de auga, saneamento e depuración de augas residuais figuran pendentes de cobro. Para que esta situación non distorsione o resultado de estabilidade orzamentaria, esta corporación iniciará a tramitación do expediente relativo á aprobación das liquidacións pendentes derivadas do contrato de concesión administrativa dos servizos públicos de abastecemento de auga potable, mantemento da rede de saneamento (rede de sumidoiros) e depuración de augas residuais dos respectivos exercicios, pois ao figurar os dereitos pendentes de cobro e as obrigacións pendentes de pago, tamén se está distorsionando o resultado da contabilidade. Para realizar un diagnóstico da situación actual, expóñense as magnitudes orzamentarias e económicas máis significativas dos tres últimos exercicios liquidados, a través dos cales se poñen de manifesto a situación orzamentaria e económica financeira actual do Concello. Grao de execución do orzamento de gastos e ingresos GASTOS INGRESOS 4.–PREVISONS TENDENCIAIS DE INGRESOS E GASTOS Dada a situación económica actual, formúlanse as seguintes previsións tendenciais de ingresos e gastos polos capítulos para os anos 2016-2017, que son os anos de vixencia do presente plan, tomando como referencia os datos consignados na remisión dos plans orzamentarios a medio prazo 2014/2015, pero realizando unha serie de correccións tendo en conta os datos dos que se dispón a data de hoxe: A) EVOLUCIÓN PREVISTA PARA OS INGRESOS (estimación de dereitos recoñecidos a 31/12: elabóranse tomando como referencia os datos consignados nos plans orzamentarios a medio prazo) DETALLE DE INGRESOS (estimación de dereitos recoñecidos netos, en euros) B) EVOLUCIÓN PREVISTA PARA GASTOS (estimación de obrigacións recoñecidos a 31/12: elabóranse tomando como referencia os datos consignados nos plans orzamentarios a medio prazo) DETALLE DE GASTOS (estimación de dereitos recoñecidos netos, en euros) 5.–MEDIDAS CONCRETAS QUE SE PROPOÑEN PARA O PLAN ECONÓMICO FINANCEIRO DO CONCELLO DE PONTEDEUME PARA O PERIODO 2016-2017. Á vista das previsións tendenciais de ingresos e gastos que se acaban de analizar, as medidas a adoptar para conseguir o cumprimento da estabilidade orzamentaria e de regra de gasto dos anos 2016.2017, concretamente a 31.12.2017, son as seguintes: – Para os anos 2016 e 2017: Dar a máxima importancia ao principio de anualidade orzamentaria, se maneira que se poñerá o máximo empeño para que todos os gastos correspondentes ao orzamento do ano en curso sexan executados integramente no mesmo. – Para o ano 2017: limitar ao máximo a utilización do Remanente de Tesourería para o financiamento de gastos (tanto o exceso de financiamento afectado como o remanente líquido de tesourería), adoptando medidas compensatorias, no caso de ser necesario e inevitable acudir a este recurso para financiar determinados gastos. – Xestionar o orzamento do exercicio 2017 coa máxima atención ao cumprimento da estabilidade e regra de gasto. Con estas medidas prevese que a liquidación do orzamento 2017 resulte acreditado que para ese ano o Concello cumpriu con ambos os obxectivos (estabilidade orzamentaria e regra de gasto). En relación co contido adicional que á Lei 27/2013 fixa no art.116 bis da Lei 7/1985 de 2 de abril reguladora das bases de réxime local, para o plan económico financeiro, esta alcaldía considera que merecen as seguintes apreciacións: – Non se considera necesario suprimir competencias distintas das propias e das esixidas por delegación, dado que as medidas anteriormente propostas considéranse suficientes para lograr os obxectivos do plan, tratando de manter un nivel orzamentario similar ao aprobado no exercicio 2016. O Concello tratará de facer as súas execucións anuais de gastos e non incorporar créditos financiados con recursos de financiamento. – Respecto da xestión integrada e coordinada dos servizos obrigatorios que presta o Concello para reducir custos, estase á espera das actuacións da Deputación Provincial como ente coordinador dos servizos de acordo co disposto no art.26 da LBRL, mediante a que determinará cal é a mellor forma de prestar os mesmos. – Incremento de ingresos para financiar os servizos obrigatorios que presta o Concello. De momento non se considera necesario aplicar esta medida por canto que o obxectivo é reducir gastos nos exercicios 2016 e 2017 e que sexa esa contención de gasto a que permita recuperar a situación de equilibrio, sen prexuízo de actuacións de inspección e comprobación de ingresos na medida en que sexa posible. – Racionalización administrativa. Está prevista unha reorganización/modificación da relación de postos de traballo existente de maneira que se permita mellorar a estrutura organizativa do persoal municipal aínda que non se cuantifican os beneficios económicos para este plan económico-financeiro, aínda que se espera que redunden positivamente no mesmo. – Supresión de entidades de ámbito territorial inferior ao municipal. Este concello non ten entidades desta natureza. – Unha proposta de fusión con municipio lindero da mesma provincia. Considérase que tampouco se trata dunha medida necesaria por canto que tal e como vén demostrando, o Concello de Pontedeume, a pesar do seu orzamento limitado, ten capacidade suficiente para seguir prestando os servizos básicos aos seus veciños sen necesidade de fusionarse con outros.7.–PREVISIÓN DE EVOLUCIÓN DAS MAGNITUDES ECONÓMICAS E ORZAMENTARIAS. Tendo en conta as previsións tendenciales de ingresos e de gastos expostos máis arriba, prevese a seguinte evolución das principais magnitudes económicas: De acordo co anterior, para os efectos de CÁLCULO DA ESTABILIDADE ORZAMENTARIA, resultaría a seguinte necesidade/capacidade de financiamento: Polo que se refire á REGRA DE GASTO, resultaría: E respecto ao VOLUME DE ENDEBEDAMENTO E LÍMITE DE DÉBEDA, as medidas contidas no plan non inflúen na evolución da débeda polo que se mantén o mesmo volume de endebedamento: 0,00%. 8.–CONTROL E SEGUIMENTO DO PLAN. O control será realizado polo órgano de tutela financeira a través dos informes de Intervención trimestrais, semestrais ou anuais (de aprobación do orzamento, liquidación do orzamento, obrigacións trimestrais,…) nos que se poña de manifesto se se están cumprindo os obxectivos marcados no propio Plan.9.–CONCLUSIÓN. Á vista do contido deste plan exposto nos apartados anteriores, formúlanse as seguintes conclusións: – No informe emitido pola interventora municipal en relación á liquidación do exercicio 2015, constátase o incumprimento da regra de gasto e de estabilidade orzamentaria regulados na LOEPSF. – Como consecuencia do anterior, e dado o cumprimento do previsto no art.21 da LOEPSF, esta Alcaldía formula o presente plan económico financeiro para a súa aprobación polo Pleno do Concello. – Considérase que unha vez aplicadas as medidas contidas no presente Plan, o Concello de Pontedeume cumprirá cos obxectivos de regra de gasto e de estabilidade orzamentaria ao final do exercicio 2017, con ocasión da probación da liquidación do devandito exercicio. Estímase que entón, nese momento producirase unha situación de equilibrio superávit en termos de contabilidade nacional. Pontedeume, 6 de outubro de 2016. O alcalde Bernardo Fernández Piñeiro